|  |  |
| --- | --- |
|  | Министерство на земеделието и хранитеСофия - 1040, бул. "Христо Ботев" 55Отдел “ Връзки с обществеността ”Тел.: 02 98511 226; 02 985 11 254**e-mail :** **press@mzh.government.bg** |

*19 октомври 2016 година*

**Заявленията за кандидатстване по схемата за намален акциз на горивата могат да бъдат изтеглени само от интернет страницата на МЗХ**

Министерство на земеделието и храните напомня на фермерите, че необходимите документи за кандидатстване по схемата за държавна помощ „Помощ под формата на отстъпка от стойността на акциза върху газьола, използван в първичното селскостопанско производство”, могат да бъдат изтеглени само от сайта на Министерството.

Приемът на заявления стартира на 17 октомври и ще продължи до 28 октомври включително. Те се подават в Общинските служби по „Земеделие“.

От тази година процесът по кандидатстване за помощта е облекчен и заявленията се подават заедно с опис и копия от фактурите за закупено гориво за 2015 година. Отпада задължението за водене на Дневник. Mаксималното количество гориво, което подлежи на подпомагане, ще се определя на базата на методика с разходни норми. След приема на документи са предвидени проверки на фактурите от страна на Националната агенция по приходите. Помощта ще бъде изплатена на земеделските стопани под формата на парични средства , а не както досега под формата на ваучери за гориво.

 ***Дирекция „Връзки с обществеността и протокол“***